----

----

I Informácie

Komisia

----

Výmenný kurz eura (1)

4. augusta 2005

(2005/C 191/01)

1 euro= 

----

(1)

Zdroj: referenčný výmenný kurz publikovaný ECB.

----

----

Predbežné oznámenie o koncentrácii

(Prípad COMP/M.3918 — Doughty Hanson/Moeller)

Prípad vhodný na zjednodušený postup

(2005/C 191/02)

(Text s významom pre EHP)

----

(1)Ú. v. EÚ L 24, 29.1.2004, s. 1.

(2)Ú. v. EÚ C 56, 5.3.2005, s. 32.

----

----

Nevznesenie námietky voči oznámenej koncentrácii

(Prípad COMP/M.3817 — Wegener/PCM/JV)

(2005/C 191/03)

(Text s významom pre EHP)

Dňa 7. júla 2005 sa Komisia rozhodla neoponovať voči vyššie spomínanej oznámenej koncentrácii a vyhlásiť ju za kompatibilnú so spoločným trhom. Toto rozhodnutie je založené na článku 6 odsek 2 nariadenia Rady (ES) č. 139/2004. Úplný text rozhodnutia je dostupný iba v angličtine a bude dostupný verejnosti po tom, ako budú odstránené akékoľvek obchodné tajomstvá, ktoré by mohol obsahovať. Prístupný bude na:

----

----

Povolenie štátnej pomoci v rámci ustanovení článkov 87 a 88 Zmluvy o ES

Prípady, ku ktorým nemá Komisia námietky

(2005/C 191/04)

(Text s významom pre EHP)

Dátum prijatia rozhodnutia: 

Členský štát: Cyprus

Číslo pomoci: N 69/2005

Názov: Cyprus Airways (Pomoc na záchranu)

Účel: Letecká doprava

Právny základ: Απόφαση του Υπουργικού Συμβουλίου της Δημοκρατίας της Κύπρου της 3ης Φεβρουαρίου 2005 για τη χορήγηση ενίσχυσης διάσωσης στην Cyprus Airways Ltd.

Rozpočet: Štátna záruka na pôžičku 30 miliónov CYP (51 miliónov EUR)

Trvanie: Pôžička sa splatí v priebehu 12 mesiacov

Ďalšie informácie: Cyperské orgány sa zaviazali oznámiť plán reštrukturalizácie spoločnosti Cyprus Airways Ltd. do 6 mesiacov od povolenia pomoci na záchranu Komisiou.

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Estónsko

Číslo pomoci: N 601/2004

Názov: Podpora výskumu a vývoja

Účel: Pomoc pre výskum a vývoj veľkých podnikov. (Všetky sektory)

Právny základ: Majandus- ja kommunikatsiooniministri määrus „Eesti riikliku arengukava Euroopa Liidu struktuurifondide kasutuselevõtuks – ühtne programmdokument aastateks 2004-2006“ meetme nr 2.3 „Teadus- ja arendustegevuse ning innovatsiooni edendamine“ osa „Teadus- ja arendustegevuse projektide toetamine“ tingimused

Rozpočet: Celkový rozpočet je 2,56 milióna EUR.

Intenzita a výška: Do 50 % pre projekty priemyselného výskumu.

Do 25 % pre predsúťažné rozvojové činnosti.

Do 75 % na umožnenie prípravných štúdií pre priemyselné výskumné činnosti.

Do 50 % na prípravné realizačné štúdie pre predsúťažné vývojové činnosti.

Môžu sa uplatňovať bonusy.

Trvanie: 1. január 2005 – 31. december 2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

----

----

Informácie členských štátov o štátnej pomoci poskytnutej v súlade s nariadením Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom

(2005/C 191/05)

(Text s významom pre EHP)

Číslo pomoci: XS 2/03

Členský štát: Rakúsko

Názov programu pomoci: Akcia na podporu mladých podnikateľov (vrátane bonusu pri založení podniku) 2001 – 2006

Právny základ: Richtlinien für die Jungunternehmer/innen-Förderungsaktion vom 28.11.2002

Bundesgesetz über besondere Förderungen von kleinen und mittleren Unternehmen (BGBl. Nr. 432/1996) idgF. im folgenden kurz KMU-FG

Bürgschaftsbedingungen der Austria Wirtschaftsservice

Garantiebedingungen der Austria Wirtschaftsservice für Leasingfinanzierungen

Ergänzende Förderungsbedingungen der Austria Wirtschaftsservice

Die Richtlinien für die Jungunternehmer/innen-Förderungsaktion wurden bis 27.11.2002 als „De-minimis“-Förderung abgewickelt.

Ročné výdavky plánované v rámci programu: Výdavky za posledné 3 roky:

Výplata príspevkov

2001: 7,4 mil. EUR; 2000: 7,4 mil. EUR; 1999: 5,9 mil. EUR

Bonus pri založení podniku

2001: 10 000 EUR; 2000: 5 000 EUR; 1999: nebolo ešte nič vyplatené

Výplata záruk

2001: 1,1 mil. EUR; 2000: 1,0 mil. EUR; 1999: 0,5 mil. EUR

Zaručený objem úverov:

2001: 40,4 mil. EUR; 2000: 54,5 mil. EUR; 1999: 40,7 mil. EUR

Plán do roku 2006 (v mil. EUR):

Maximálna intenzita pomoci: 

Dátum implementácie: Termín nadobudnutia platnosti programu pomoci: 28. november 2002, t. j. prísľuby pomoci od 28. novembra 2002 sa poskytujú na základe nariadenia Komisie (ES) č. 70/2001 z 12. januára 2001.

Trvanie programu pomoci: 28. november 2002 (dátum prísľubu pomoci) – 31. december 2006 (dátum podania žiadosti)

Účel pomoci: Podpora zakladania, resp. preberania ekonomicky samostatných, konkurenčne schopných malých podnikov

Príslušné sektory hospodárstva: Všetky sektory okrem cestovného ruchu a aktivít voľného času, ako aj poľnohospodárstva a lesného hospodárstva

Názov a adresa orgánu poskytujúceho pomoc: 

----

----

Zavedenie domény .eu najvyššej úrovne (nariadenie (ES) 733/2002)

Uverejnenie zoznamov, ktoré sa týkajú geografických a/alebo geopolitických koncepcií

(2005/C 191/06)

V súlade s článkom 5.2 nariadenia 733/2002 o zavedení domény najvyššej úrovne „.eu“ viaceré členské štáty oznámili Komisii a ostatným členským štátom obmedzené zoznamy všeobecne známych mien z oblasti geografických a/alebo geopolitických pojmov vplývajúcich na ich politické alebo územné usporiadanie, ktoré preto nemožno registrovať (článok 5.2a) alebo ich možno registrovať len pod doménou druhej úrovne (článok 5.2b).

Nariadenie požaduje, aby Komisia uverejnila tieto zoznamy, ktoré možno nájsť v pôvodnom formáte, v akom boli oznámené členskými štátmi, na tejto webovej lokalite:

http://europa.eu.int/information_society/policy/doteu/library/article_5-2

Zoznamy možno nájsť aj cez domovskú stránku Generálneho riaditeľstva pre informačnú spoločnosť: http://europa.eu.int/information_society, na ktorej treba sledovať cestu IS Industry → Communications → Internet → Quicklinks – Policies – dotEU → Library.

Podľa postupu predpokladaného v článku 5 ods. 2 nariadenia 733/2002 môže členský štát alebo Komisia vznášať námietky voči položkám oznámeného zoznamu do 30 dní od jeho uverejnenia.

Námietky je potrebné predkladať písomne jedným z nasledujúcich komunikačných prostriedkov, hoci Komisia navrhuje čo najviac využívať e-mail:

Akékoľvek otázky možno adresovať e-mailom (pozri vyššie), faxom (02) 296 92 29, mimo Belgicka: (0032-2) 296 92 29) alebo telefonicky na číslo (02) 295 34 43 (mimo Belgicka: (0032-2) 295 34 43).

----

----

Výzva na podávanie žiadostí o povolenie na ťažbu uhľovodíkov v bloku P8 holandského kontinentálneho šelfu

(2005/C 191/07)

Minister hospodárstva Holandského kráľovstva týmto oznamuje, že Holandsko prijalo žiadosť o povolenie na ťažbu uhľovodíkov v bloku P8 vyznačenom na mape, ktorá tvorí prílohu 3 k nariadeniu o ťažbe (Staatscourant 2002, č. 245).

S odvolaním sa na článok 3 ods. 2 smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov a na uverejnenie, ktoré sa vyžaduje v článku 15 zákona o ťažbe (Staatsblad 2002, č. 542), minister hospodárstva týmto vyzýva ostatné zúčastnené strany, aby predložili žiadosť o povolenie na ťažbu uhľovodíkov v bloku P8 holandského kontinentálneho šelfu.

Žiadosti sa môžu predkladať počas 13 týždňov po uverejnení tejto výzvy v Úradnom vestníku Európskej únie a musia sa zasielať na túto adresu: Minister van Economische Zaken, ter attentie van de directeur Energieproductie (s poznámkou „persoonlijk in handen“), Prinses Beatrixlaan 5, Den Haag. Žiadosti predložené po uplynutí tejto lehoty sa nebudú brať do úvahy.

Rozhodnutie o žiadostiach sa prijme najneskôr do dvanástich mesiacov po uplynutí tejto lehoty.

Ďalšie informácie je možné získať na tomto telefónnom čísle: (31-70) 379 66 94.

----

----

Výzva na podávanie žiadostí o povolenie na vyhľadávanie uhľovodíkov v oblasti „Utrecht“

(2005/C 191/08)

Ministerstvo hospodárstva Holandského kráľovstva oznamuje, že mu bola predložená žiadosť o povolenie na vyhľadávanie uhľovodíkov v oblasti „Utrecht“. Táto oblasť je vymedzená bodmi s týmito súradnicami:

a priamkami A-B, B-C, D-E, E-F, F-G, A-H, hranicou medzi provinciami Noord-Brabant a Gelderland medzi bodmi C a D a hranicou povolenia na prieskum v oblasti „Rijswijk“ (Staatscourant 1955, č. 21) medzi bodmi G a H.

Súradnice sú v súlade s národným systémom triangulácie uvedenom v článku 1.2.2 ods. 1 písm. a) nariadenia o banskom prieskume (Mijnbouwregeling, Stb. 2002, 245).

V súlade s článkom 3 ods. 2 písm. b) smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov a v súlade s oznámením uvedeným v článku 12 zákona o banskom prieskume (Mijnbouwwet, Stb. 2002, 542), Ministerstvo hospodárstva vyzýva záujemcov na podávanie žiadostí o povolenie na vyhľadávanie uhľovodíkov v oblasti Utrecht.

Žiadosti možno predložiť v lehote trinástich týždňov od uverejnenia tejto výzvy v Úradnom vestníku Európskej únie a treba ich poslať na adresu: Ministerstvo hospodárstva, Riaditeľ energetickej produkcie, s poznámkou „do vlastných rúk“, Prinses Beatrixlaan 5-7, Haag, Holandsko (Minister van Economische Zaken, ter attentie van de Directeur Energieproductie, persoonlijk in handen, Prinses Beatrixlaan 5-7, te Den Haag). Žiadosti podané po tejto lehote nebudú zohľadnené.

Rozhodnutie o žiadostiach sa prijme najneskôr do dvanástich mesiacov po tejto lehote.

Podrobnejšie informácie sa poskytujú na nasledovnom telefónnom čísle: (31-70) 379 66 94.

----

----

Predbežné oznámenie o koncentrácii

(Prípad COMP/M.3874 — CVC/Ruhrgas Industries)

(2005/C 191/09)

(Text s významom pre EHP)

----

(1)Ú. v. EÚ L 24, 29.1.2004, s. 1.

----

----

Oznámenie o začatí antidumpingového konania týkajúceho sa dovozu zapisovateľných digitálnych viacúčelových diskov (DVD+/-R) s pôvodom v Čínskej ľudovej republike, Hongkongu a na Taiwane

(2005/C 191/10)

V súlade s článkom 5 nariadenia Rady (ES) č. 384/96 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“) (1) bol Komisii predložený podnet, v ktorom sa uvádza, že dovoz zapisovateľných digitálnych viacúčelových diskov (DVD+/-R) s pôvodom v Čínskej ľudovej republike, Hongkongu a na Taiwane (ďalej len „príslušné krajiny“) je dumpingový, a tým spôsobuje značnú ujmu výrobnému odvetviu Spoločenstva.

1.   Podnet

Podnet 24. júna 2005 predložil CECMA (ďalej len „navrhovateľ“) v mene výrobcov, ktorí predstavujú podstatnú časť na výrobe, v tomto prípade viac než 60 % celkovej výroby médií DVD+/-R v Spoločenstve.

2.   Výrobok

Výrobkom, ktorý sa údajne dováža za dumpingové ceny, je zapisovateľný digitálny viacúčelový disk (DVD+/-R) s pôvodom v Čínskej ľudovej republike, Hongkongu a na Taiwane (ďalej len „príslušný výrobok“), zvyčajne zaradený do kódu KN ex 8523 90 00. Tento kód KN sa uvádza iba pre informáciu.

3.   Tvrdenie o dumpingu

Tvrdenie o dumpingu v prípade Taiwanu je založené na porovnaní normálnej hodnoty stanovenej na základe domácich cien s vývoznými cenami príslušného výrobku pri predaji na vývoz do Spoločenstva.

Tvrdenie o dumpingu v prípade Hongkongu je z dôvodu absencie dostatočného predaja na domácom trhu založené na porovnaní vytvorenej normálnej hodnoty s vývoznými cenami príslušného výrobku pri predaji na vývoz do Spoločenstva.

So zreteľom na ustanovenia článku 2 ods. 7 základného nariadenia navrhovateľ stanovil normálnu hodnotu pre Čínsku ľudovú republiku na základe vytvorenej normálnej hodnoty v krajine s trhovým hospodárstvom, ktorá je uvedená v ods. 5.1. písm. d). Tvrdenie o dumpingu je založené na porovnaní takto vypočítanej normálnej hodnoty s vývoznými cenami príslušného výrobku pri predaji na vývoz do Spoločenstva.

Na tomto základe sú vypočítané dumpingové rozpätia pre všetky vyvážajúce príslušné krajiny značné.

4.   Tvrdenie o ujme

Navrhovateľ poskytol dôkaz o tom, že dovoz príslušného výrobku z Čínskej ľudovej republiky, Hongkongu a z Taiwanu sa celkovo zvýšil v absolútnom vyjadrení a z hľadiska podielu na trhu.

Tvrdí sa, že objemy a ceny dovezeného príslušného výrobku okrem iného negatívne ovplyvnili úroveň cien účtovaných výrobným odvetvím Spoločenstva, čo malo výrazné nepriaznivé účinky na celkovú výkonnosť a finančnú situáciu vo výrobnom odvetví Spoločenstva.

5.   Postup

Keďže Komisia po porade s poradným výborom stanovila, že podnet bol predložený priemyselným odvetvím Spoločenstva alebo v jeho mene a že existujú dostatočné dôkazy na začatie konania, začína týmto prešetrovanie v súlade s článkom 5 základného nariadenia.

5.1.   Postup na stanovenie dumpingu a ujmy

Na základe prešetrovania sa stanoví, či je príslušný výrobok s pôvodom v Čínskej ľudovej republike, Hongkongu a na Taiwane dovážaný za dumpingové ceny a či tento dumping spôsobuje ujmu.

a)   Výber vzorky

Vzhľadom na zjavne veľký počet strán zapojených do tohto konania Komisia v súlade s článkom 17 základného nariadenia môže rozhodnúť o uplatnení výberu vzorky.

i)   Výber vzorky v prípade vývozcov/výrobcov v Čínskej ľudovej republike, Hongkongu a na Taiwane

V záujme toho, aby Komisia mohla rozhodnúť o potrebe výberu vzorky a v kladnom prípade k nemu pristúpiť, všetci vývozcovia/výrobcovia alebo zástupcovia konajúci v ich mene sa týmto vyzývajú, aby sa prihlásili a spojili sa s Komisiou a poskytli ďalej uvedené informácie o svojej spoločnosti alebo spoločnostiach, a to v lehote stanovenej v ods. 6 písm. b) bod i) a vo forme uvedenej v ods. 7 tohto oznámenia:

Komisia v záujme získania informácií, ktoré považuje za nevyhnutné na výber vzorky vývozcov/výrobcov, navyše osloví orgány vyvážajúcich krajín a akékoľvek známe združenia vývozcov/výrobcov.

ii)   Výber vzorky v prípade dovozcov

V záujme toho, aby Komisia mohla rozhodnúť o potrebe výberu vzorky a v kladnom prípade k nemu pristúpiť, všetci dovozcovia alebo zástupcovia konajúci v ich mene sa týmto vyzývajú, aby sa Komisii prihlásili a poskytli ďalej uvedené informácie o svojej spoločnosti alebo spoločnostiach, a to v lehote stanovenej v ods. 6 písm. b) bod i) a vo formách uvedených v ods. 7 tohto oznámenia:

Komisia v záujme získania informácií, ktoré považuje za nevyhnutné na výber vzorky dovozcov, navyše osloví akékoľvek známe združenia dovozcov.

iii)   Konečný výber vzoriek

Všetky zainteresované strany, ktoré chcú predložiť akékoľvek relevantné informácie týkajúce sa výberu vzoriek, musia tak urobiť v lehote stanovenej v ods. 6 písm. b) bod ii).

Komisia má v úmysle urobiť konečný výber vzoriek po porade s príslušnými stranami, ktoré vyjadrili ochotu byť zaradené do vzorky.

Spoločnosti zaradené do vzoriek musia vyplniť dotazník v lehote stanovenej v ods. 6 písm. b) bod iii) a musia spolupracovať v rámci prešetrovania.

V prípade, že spolupráca nie je dostatočná, môže Komisia v súlade s článkom 17 ods. 4 a s článkom 18 základného nariadenia založiť svoje zistenia na dostupných skutočnostiach. Zistenia založené na dostupných skutočnostiach môžu byť pre príslušnú stranu menej priaznivé, ako je to vysvetlené v ods. 8.

b)   Dotazníky

Komisia v záujme získania informácií, ktoré považuje za nevyhnutné na prešetrovanie, rozošle dotazníky v rámci výrobného odvetvia Spoločenstva a akémukoľvek združeniu výrobcov v Spoločenstve, vývozcom/výrobcom v Čínskej ľudovej republike, Hongkongu a na Taiwane zaradeným do vzorky, akémukoľvek združeniu vývozcov/výrobcov, dovozcom zaradeným do vzorky, akémukoľvek združeniu dovozcov uvedeným v podnete a orgánom vyvážajúcich príslušných krajín.

Vývozcovia/výrobcovia v Čínskej ľudovej republike, Hongkongu a na Taiwane požadujúci individuálne rozpätie na účely uplatňovania článku 17 ods. 3 a článku 9 ods. 6 základného nariadenia musia predložiť vyplnený dotazník v lehote stanovenej v ods. 6 písm. a) bod ii) tohto oznámenia. Musia preto požiadať o dotazník v lehote stanovenej v ods. 6 písm. a) bod i). Takéto strany si však musia byť vedomé skutočnosti, že ak sa v prípade vývozcov/výrobcov pristúpi k výberu vzorky, Komisia sa môže predsa len rozhodnúť, že pre nich nevypočíta individuálne rozpätie, ak by bol počet vývozcov/výrobcov taký veľký, že individuálne prešetrovanie by bolo nadmieru zložité a prekážalo by včasnému ukončeniu prešetrovania.

c)   Zhromažďovanie informácií a vypočutia

Všetky zainteresované strany sa týmto vyzývajú, aby oznámili svoje stanoviská, predložili informácie iné, ako sú vo vyplnených dotazníkoch, a poskytli podporné dôkazy. Tieto informácie musia byť spolu s podpornými dôkazmi doručené Komisii v lehote stanovenej v ods. 6 písm. a) bod ii).

Komisia môže okrem toho vypočuť zainteresované strany, pokiaľ predložia žiadosť, ktorá preukáže, že existujú osobitné dôvody na ich vypočutie. Táto žiadosť sa musí predložiť v rámci lehoty stanovenej v ods. 6 písm. a) bod iii).

d)   Výber krajiny s trhovým hospodárstvom

V súlade s článkom 2 ods. 7 písm. a) základného nariadenia sa na stanovenie normálnej hodnoty, pokiaľ ide o Čínsku ľudovú republiku, uvažuje o výbere Taiwanu, ako o vhodnej krajine s trhovým hospodárstvom. Zainteresované strany sa týmto vyzývajú, aby predložili pripomienky týkajúce sa vhodnosti tohto výberu v osobitnej lehote stanovenej v ods. 6 písm. c).

e)   Štatút trhového hospodárstva

V prípade tých vývozcov/výrobcov v Čínskej ľudovej republike, ktorí tvrdia, že svoju činnosť vykonávajú v súlade s podmienkami trhového hospodárstva, t. j. že spĺňajú kritériá stanovené v článku 2 ods. 7 písm. c) základného nariadenia, a poskytnú o tom dostatočný dôkaz, sa normálna hodnota stanoví v súlade s článkom 2 ods. 7 písm. b) základného nariadenia. Vývozcovia/výrobcovia, ktorí majú v úmysle predložiť náležite odôvodnené žiadosti, musia tak urobiť v osobitnej lehote stanovenej v ods. 6 písm. d). Komisia zašle formuláre žiadostí všetkým vývozcom/výrobcom v Čínskej ľudovej republike uvedeným v podnete a akémukoľvek združeniu vývozcov/výrobcov uvedenom v podnete, ak sú adresy k dispozícii, ako aj orgánom Čínskej ľudovej republiky.

5.2.   Postup zhodnotenia záujmu Spoločenstva

V súlade s článkom 21 základného nariadenia a v prípade, že sú tvrdenia o dumpingu a ním spôsobenej ujme opodstatnené, rozhodne sa o tom, či by prijatie antidumpingových opatrení nebolo v rozpore so záujmom Spoločenstva. Z tohto dôvodu výrobné odvetvie Spoločenstva, dovozcovia, ich zastupujúce združenia, zástupcovia užívateľov a organizácie zastupujúce spotrebiteľov, pokiaľ preukážu, že medzi ich činnosťou a príslušným výrobkom existuje objektívne prepojenie, môžu sa vo všeobecných lehotách stanovených v ods. 6 písm. a) bod ii) prihlásiť a poskytnúť Komisii informácie. Strany, ktoré konali v súlade s predchádzajúcou vetou, môžu v lehote stanovenej v ods. 6 písm. a) bod iii) požiadať o vypočutie, pokiaľ uvedú osobitné dôvody na ich vypočutie. Treba poznamenať, že akékoľvek informácie predložené v súlade s článkom 21 sa zohľadnia len v tom prípade, ak budú v čase ich predloženia podložené konkrétnymi dôkazmi.

6.   Lehoty

a)   Všeobecné lehoty

i)   Pre strany na vyžiadanie dotazníka alebo ostatných formulárov žiadostí

Všetky zainteresované strany by mali požiadať o dotazník alebo ostatné formuláre žiadostí čo najskôr, najneskôr však do 10 dní po uverejnení tohto oznámenia v Úradnom vestníku Európskej únie.

ii)   Pre strany na prihlásenie, na predloženie vyplneného dotazníka a akýchkoľvek iných informácií

Všetky zainteresované strany, ak majú byť ich vyjadrenia počas prešetrovania zohľadnené, sa musia sa prihlásiť a spojiť s Komisiou, oznámiť svoje stanoviská a predložiť vyplnený dotazník alebo akékoľvek iné informácie do 40 dní od dátumu uverejnenia tohto oznámenia v Úradnom vestníku Európskej únie, ak nie je uvedené inak. Je potrebné poukázať na skutočnosť, že vykonávanie väčšiny procesných práv stanovených v základnom nariadení závisí od toho, či sa príslušná strana prihlási v rámci uvedeného obdobia.

Spoločnosti vybrané do vzorky musia predložiť vyplnený dotazník v lehote uvedenej v ods. 6 písm. b) bod iii).

iii)   Vypočutia

V rámci tej istej 40-dňovej lehoty môžu všetky zainteresované strany takisto požiadať o vypočutie Komisiou.

b)   Osobitná lehota v prípade výberu vzorky

c)   Osobitná lehota na výber krajiny s trhovým hospodárstvom

Strany, na ktoré sa vzťahuje prešetrovanie, môžu prejaviť záujem o vyjadrenie pripomienok o vhodnosti výberu Taiwanu, o ktorom sa, ako je uvedené v ods. 5.1. písm. d), uvažuje ako o krajine s trhovým hospodárstvom na účely stanovenia normálnej hodnoty pokiaľ ide o Čínsku ľudovú republiku. Tieto pripomienky musia byť doručené Komisii do 10 dní od dátumu uverejnenia tohto oznámenia v Úradnom vestníku Európskej únie.

d)   Osobitná lehota na predloženie žiadostí o štatút trhového hospodárstva a/alebo o individuálny prístup

Náležite odôvodnené žiadosti o štatút trhového hospodárstva (ako je uvedené v ods. 5.1. písm. e)) a/alebo o individuálny prístup v súlade s článkom 9 ods. 5 základného nariadenia musia byť Komisii doručené do 15 dní od dátumu uverejnenia tohto oznámenia v Úradnom vestníku Európskej únie.

7.   Písomné podania, vyplnené dotazníky a korešpondencia

Všetky podania a žiadosti predložené zainteresovanými stranami musia byť realizované písomne (nie v elektronickej forme, ak nie je uvedené inak) a musia uvádzať názov, adresu, e-mailovú adresu, telefónne číslo a faxové číslo a/alebo telexové číslo zainteresovanej strany. Všetky písomné podania, vrátane informácií požadovaných v tomto oznámení, vyplnených dotazníkov a korešpondencie, ktoré zainteresované strany poskytli ako dôverné, sa označujú ako „Limited“ (4) a v súlade s článkom 19 ods. 2 základného nariadenia sa k nim pripojí verzia, ktorá nemá dôverný charakter s označením „For inspection by interested parties“.

Adresa Komisie na účely korešpondencie:

8.   Odmietnutie spolupráce

V prípadoch, ak ktorákoľvek zo zainteresovaných strán odmietne sprístupniť alebo neposkytne potrebné informácie v rámci lehôt alebo významnou mierou prekáža prešetrovaniu, v súlade s článkom 18 základného nariadenia sa môžu dočasné alebo konečné, pozitívne alebo negatívne zistenia stanoviť na základe dostupných skutočností.

Ak sa zistí, že ktorákoľvek zo zainteresovaných strán poskytla nepravdivé alebo zavádzajúce informácie, tieto informácie sa nevezmú do úvahy, a môžu sa použiť dostupné skutočnosti. Ak niektorá zo zainteresovaných strán nespolupracuje alebo spolupracuje iba čiastočne a zistenia sú preto založené na dostupných skutočnostiach podľa článku 18 základného nariadenia, výsledok môže byť pre túto stranu menej priaznivý než v prípade, keby bola spolupracovala.

9.   Harmonogram prešetrovania

Podľa článku 6 ods. 9 základného nariadenia sa prešetrovanie ukončí do 15 mesiacov od dátumu uverejnenia tohto oznámenia v Úradnom vestníku Európskej únie. V súlade s článkom 7 ods. 1 základného nariadenia možno predbežné opatrenia uložiť najneskôr do 9 mesiacov od uverejnenia tohto oznámenia v Úradnom vestníku Európskej únie.

----

(1)Ú. v. ES L 56, 6.3.1996, s.1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12).

(2)  Individuálne rozpätia možno požadovať v súlade s článkom 17 ods. 3 základného nariadenia v prípade spoločností, ktoré nie sú zahrnuté do vzorky, v súlade s článkom 9 ods. 5 základného nariadenia týkajúceho sa individuálneho prístupu v prípade krajín s iným ako trhovým hospodárstvom/transformujúcim sa hospodárstvom a v súlade s článkom 2 ods. 7 písm. b) základného nariadenia v prípade spoločností, ktoré žiadajú o štatút trhového hospodárstva. Treba poznamenať, že ak sa požaduje individuálny prístup, je potrebné podať žiadosť v súlade s článkom 9 ods. 5 základného nariadenia a ak sa požaduje priznanie štatútu trhového hospodárstva, je potrebné podať žiadosť v súlade s článkom 2 ods. 7 písm. b) základného nariadenia.

(3)  Definíciu týkajúcu sa významu prepojených spoločností možno nájsť v článku 143 nariadenia Komisie (EHS) č. 2454/93, zavádzajúceho ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva (Ú. v. ES L 253, 11.10.1993, s. 1).

(4)  Toto označenie znamená, že ide o interný dokument. Je chránený podľa článku 4 nariadenia Európskeho parlamentu a Rady (ES) č. 1049/2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43). Ide o dôverný dokument podľa článku 19 základného nariadenia a článku 6 Dohody Svetovej obchodnej organizácie (WTO) o uplatňovaní článku VI Všeobecnej dohody o clách a obchode (GATT) z roku 1994 (antidumpingová dohoda).

----

III Oznámenia

Komisia

----

F-Grenoble: Prevádzkovanie pravidelných leteckých služieb

Verejná súťaž vyhlásená Francúzskom na základe článku 4 ods. 1 písm. d) nariadenia Rady (EHS) č. 2408/92 na prevádzkovanie pravidelných leteckých služieb medzi letiskom v Grenoble (Saint Geoirs) a letiskom v Paríži (Orly)

(2005/C 191/11)

(Text s významom pre EHP)

1.   Úvod: V súlade s ustanoveniami článku 4 ods. 1 písm. a) nariadenia (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva Francúzsko prijalo rozhodnutie uložiť záväzky verejnej služby na pravidelné letecké linky prevádzkované medzi letiskom v Grenoble (Saint Geoirs) a letiskom v Paríži (Orly). Normy vyžadované týmito záväzkami verejnej služby boli uverejnené v Úradnom vestníku Európskej únie č. C 191 z 5. augusta 2005.

Keďže žiadny letecký dopravca nezačne prevádzkovať ani nebude k 2. decembru 2005 pripravený prevádzkovať pravidelné letecké linky medzi letiskom v Grenoble (Saint Geoirs) a letiskom v Paríži (Orly) v súlade s uloženými záväzkami verejnej služby a bez toho, aby požiadal o finančnú náhradu, Francúzsko prijalo v rámci konania uvedeného v článku 4 ods. 1 písm. d) tohto nariadenia rozhodnutie obmedziť prístup na jediného dopravcu a priznať mu po ukončení verejnej súťaže právo prevádzkovať tieto služby, počnúc 2. januárom 2006.

2.   Predmet verejnej súťaže: Poskytovanie pravidelných leteckých služieb medzi letiskom v Grenoble (Saint Geoirs) a letiskom v Paríži (Orly) od 2. januára 2006 v súlade so záväzkami verejnej služby uloženými na túto linku tak, ako boli uverejnené v Úradnom vestníku Európskej únie č. C 191 z 5. augusta 2005.

3.   Účasť vo verejnej súťaži: Zúčastniť sa môžu všetci dopravcovia, držitelia platnej prevádzkovej licencie vydanej členským štátom podľa nariadenia Rady (EHS) č. 2407/92 z 23. júla 1992 o licenciách leteckých dopravcov.

4.   Konanie verejnej súťaže: Táto verejná súťaž sa riadi ustanoveniami článku 4 ods. 1 písm. d), e), f), g), h) a i) nariadenia (EHS) č. 2408/92.

5.   Podklady k verejnej súťaži: Súhrnné podklady k verejnej súťaži vrátane osobitného poriadku verejnej súťaže a zmluvy o delegovaní verejnej služby, ako aj technickú prílohu (znenie záväzkov verejnej služby uverejnených v Úradnom vestníku Európskej únie) bezplatne získate na adrese:

Conseil général de l'Isère, direction des transports, 7, rue Fantin Latour, BP 1096, F-38022 Grenoble Cedex 1.

6.   Finančná náhrada: V ponukách uchádzači výslovne uvedú sumu požadovanú ako náhradu za prevádzkovanie spojenia počas troch rokov od stanoveného dátumu začatia prevádzky (s ročným odpočtom). Presná výška konečne priznanej náhrady sa určuje každý rok ex-post v závislosti od výdavkov a príjmov skutočne spôsobených službou, v rozsahu sumy uvedenej v ponuke. Tento maximálny rozsah sa môže znova preskúmať len v prípade nepredvídateľnej zmeny prevádzkových podmienok.

Ročné platby sa vykonávajú vo forme záloh a vyrovnávacieho zostatku. Platba vyrovnávacieho zostatku sa vykonáva až po schválení účtov dopravcu pre danú linku a po kontrole výkonu služby za podmienok uvedených v bode 8.

V prípade rozviazania zmluvy pred zmluvne stanoveným termínom sa čo najskôr uplatňujú ustanovenia bodu 8 s cieľom vyplatiť dopravcovi vyrovnávací zostatok finančnej náhrady, ktorá mu náleží, pričom je maximálna výška uvedená v prvom pododseku prípadne znížená v pomere k skutočnej dobe prevádzkovania.

7.   Trvanie zmluvy: Dĺžka trvania zmluvy o delegovaní verejnej služby je tri roky od stanoveného dátumu začatia prevádzky leteckých služieb uvedeného v bode 2 tejto verejnej súťaže.

8.   Kontrola výkonu služby a účtov dopravcu: Výkon služby a analytické účtovníctvo dopravcu pre danú linku je po dohode s dopravcom predmetom minimálne jednej kontroly za rok.

9.   Rozviazanie zmluvy a výpovedná lehota: Ktorákoľvek zmluvná strana môže rozviazať zmluvu pred zmluvne stanoveným termínom ukončenia platnosti zmluvy, ak dodrží šesťmesačnú výpovednú lehotu. V prípade, že dopravca nedodrží niektorý záväzok verejnej služby, predpokladá sa, že dopravca rozviazal zmluvu bez výpovednej lehoty, ak nepokračuje v službe v súlade so záväzkami verejnej služby v lehote jedného mesiaca po upomienke.

10.   Zníženie finančnej náhrady: Nedodržanie výpovednej lehoty uvedenej v bode 9 dopravcom je potrestané buď správnou pokutou v súlade s článkom R.330-20 zákonníka civilného letectva, alebo znížením finančnej náhrady vypočítaným na základe počtu mesiacov, počas ktorých si dopravca neplnil záväzky, a skutočného deficitu linky v danom roku do výšky maximálnej finančnej náhrady uvedenej v bode 6.

Pri vážnom porušení záväzku verejnej služby sa môže vyhlásiť rozviazanie zmluvy, keďže dopravca nedodržal žiadnu výpovednú lehotu.

V prípade menej závažných porušení záväzkov verejnej služby sa na maximálnu finančnú náhradu uvedenú v bode 6 uplatnia zníženia bez toho, aby boli dotknuté ustanovenia článku R.330-20 zákonníka civilného letectva. Tieto zníženia prípadne zohľadnia počet letov zrušených z dôvodov zavinených dopravcom, počet letov prevádzkovaných s kapacitou nižšou, ako je požadovaný počet miest na sedenie, počtu letov prevádzkovaných pri nedodržaní záväzkov verejnej služby, pokiaľ ide o medzipristátie, počet dní, keď sa nedodržali záväzky verejnej služby týkajúce sa časového intervalu v mieste určenia, uplatňovaných taríf alebo využívania počítačových rezervačných služieb.

11.   Predkladanie ponúk: Ponuky sa musia zaslať poštou, doporučenou zásielkou s potvrdením o prijatí, pričom rozhoduje dátum na poštovej pečiatke, alebo sa môžu odovzdať na mieste proti potvrdeniu o prevzatí, najneskôr šesť týždňov odo dňa uverejnenia tejto verejnej súťaže v Úradnom vestníku Európskej únie, do 16.00 hod. (miestneho času), na tejto adrese:

Conseil général de l'Isère, direction des transports, service grands projets, BP 1096, F-38022 Grenoble Cedex. Tel.: (33) 4 76 00 60 30. Fax: (33) 4 76 00 30 36.

12.   Právoplatnosť verejnej súťaže: Právoplatnosť tejto verejnej súťaže je v súlade s článkom 4 ods. 1 písm. d) nariadenia (EHS) č. 2408/92 podriadená podmienke, že žiadny dopravca Spoločenstva nepredloží do 2. decembra 2005 plán prevádzkovania danej linky, počnúc 2. januárom 2006 v súlade s uloženými záväzkami verejnej služby bez toho, aby získal akúkoľvek finančnú náhradu.

----